แฟนผมเมนมาวันที่ 14 มิ.ย. แล้วเริ่มกินยาคุมวันที่ 16 มิ.ย. ถึงวันที่ 24 ต้องกินเป็นเม็ดที่ 9 แล้ว แต่เพิ่งกินได้ 8 เม็ดซึ่งไม่แน่ใจว่าลืมวันไหน ในช่วงเวลานี้ เรามี เพศสัมพันธ์ กัน ในวันที่ 19 และ 24 มิ.ย. แบบนี้มีโอกาสเสี่ยงที่จะตั้งครรถ์ไหมครับ แฟนผมกินยาคุมติดต่อกันมาได้8 เดือนแล้วครับ
สวัสดีค่ะ หากได้ทานยาคุมกำเนิดต่อเนื่องมา 8 เดือนแล้ว และทานยาได้อย่างถูกต้อง ยาคุมกำเนิดก็จะช่วยป้องกันการตั้งครรภ์ได้มากกว่า 99%เมื่อลืมทานยาไป 1 วัน ก็จะทำให้ประสิทธิภาพในการป้องกันการตั้งครรภ์ลดลงได้ แต่ก็ถือว่าไม่มากนัก ดังนั้นโอกาสที่จะตั้งครรภ์จึงถือว่าน้อยอยู่โดยปกติหากลืมทานยาคุมกำเนิดไป 1 วัน ให้รีบทานเม็ดที่ลืมไปเมื่อวานทันทีที่นึกได้ และให้ทานเม็ดที่ต้องทานในวันนั้นตามเวลาเดิมปกติ แต่หากไม่ทราบว่าลืมไปเมื่อไหน วันไหน ก็ไม่ต้องทำอะไร ให้ทานวันละ 1 เม็ดตามเดิมปกติค่ะ